CELEX: 32021R1928
Language: bg
Date: 2021-08-31 00:00:00
Title: Делегиран регламент (ЕС) 2021/1928 на Комисията от 31 август 2021 година за изменение на Делегиран регламент (ЕС) 2020/760 по отношение на управлението на количествата по някои тарифни квоти за Аржентина и за поправка на посочения регламент по отношение на преходните разпоредби в него

9.11.2021   
               
               
                  BG
               
               
                  Официален вестник на Европейския съюз
               
               
                  L 394/1
               
            
         ДЕЛЕГИРАН РЕГЛАМЕНТ (ЕС) 2021/1928 НА КОМИСИЯТА
         от 31 август 2021 година
         за изменение на Делегиран регламент (ЕС) 2020/760 по отношение на управлението на количествата по някои тарифни квоти за Аржентина и за поправка на посочения регламент по отношение на преходните разпоредби в него
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по специално член 185, член 186 и член 223, параграф 2 от него,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 64, параграф 6 и член 66, параграф 3 от него,
         като има предвид, че:
         
                     (1)
                  
                  
                     Делегиран регламент (ЕС) 2020/760 на Комисията (3) допълва Регламент (ЕС) № 1308/2013 по отношение на правилата за управление на обвързаните с лицензии тарифни квоти за внос и за износ на земеделски продукти, както и Регламент (ЕС) № 1306/2013 по отношение на внасянето на обезпечения при управлението на тарифните квоти.
                  
               
                     (2)
                  
                  
                     Споразумението под формата на размяна на писма между Европейския съюз и Република Аржентина съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз („Споразумението“), сключено с Решение (ЕС) 2021/1213 на Съвета (4), изменя системата за управление на някои тарифни квоти.
                  
               
                     (3)
                  
                  
                     Със Споразумението се въвежда промяна в управлението на тарифната квота за чесън с произход от Аржентина, като се преминава от система с традиционни и нови вносители към метода на едновременно разглеждане, при който не се прилага изискването за референтно количество. Вследствие на това член 9, параграф 4 от Делегиран регламент (ЕС) 2020/760 следва да се заличи.
                  
               
                     (4)
                  
                  
                     Със Споразумението също така се разделят тарифните квоти с поредни номера 09.4213 и 09.4412, които се отнасят до домашни птици, и част от количествата по тях се предоставят по две новосъздадени тарифни квоти за стоки с произход от Аржентина с поредни номера 09.4289 и 09.4290. В член 9, параграфи 6 и 7 от Делегиран регламент (ЕС) 2020/760 следва да бъдат включени позовавания на тези нови тарифни квоти.
                  
               
                     (5)
                  
                  
                     В съответствие с член 27, параграф 2 от Делегиран регламент (ЕС) 2020/760 посоченият регламент се прилага по отношение на периодите на тарифната квота, започващи от 1 януари 2021 г. В преходната разпоредба на член 26, първа алинея от посочения регламент се предвижда, че референтното количество, посочено в член 9 от същия регламент, може да бъде определено в съответствие с регламентите, отменени с член 25 от същия регламент, през първите два периода на тарифната квота „след влизане в сила на настоящия регламент“. Тази формулировка следва да бъде приведена в съответствие с член 27, параграф 2 от Делегиран регламент (ЕС) 2020/760, като се направи позоваване на първите два периода на тарифната квота, „за които се прилага настоящият регламент“.
                  
               
                     (6)
                  
                  
                     Необходимо е да се направи сходна поправка в член 26, втора алинея от Делегиран регламент (ЕС) 2020/760. Освен това в посочената разпоредба следва да се поясни, че референтното количество може да бъде определено, като се използват пълни периоди на тарифната квота вместо 12-месечни периоди.
                  
               
                     (7)
                  
                  
                     С цел да се избегне объркване е целесъобразно да се поправи и съответното съображение.
                  
               
                     (8)
                  
                  
                     Поради това Делегиран регламент (ЕС) 2020/760 следва да бъде съответно изменен и поправен.
                  
               
                     (9)
                  
                  
                     Член 9, параграф 4 от Делегиран регламент (ЕС) 2020/760 следва да продължи да се прилага за текущия период на тарифната квота за тарифната квота с пореден номер 09.4104 до началото на първия период на тарифната квота за тарифната квота с пореден номер 09.4288 в съответствие с Регламент за изпълнение (ЕС) 2020/761 на Комисията (5).
                  
               
                     (10)
                  
                  
                     Изменението на член 9, параграфи 6 и 7 от Делегиран регламент (ЕС) 2020/760 следва да се прилага от началото на първия период на тарифната квота за тарифните квоти с поредни номера 09.4289 и 09.4290, започващ след влизането в сила на настоящия регламент,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения и поправки на Делегиран регламент (ЕС) 2020/760
            Делегиран регламент (ЕС) 2020/760 се изменя и поправя, както следва:
            
                        1)
                     
                     
                        Съображение 18 се заменя със следното:
                        
                                    „(18)
                                 
                                 
                                    С цел да се избегне нарушаване на търговските потоци е необходимо да се предвиди отменените актове да продължат да се прилагат по отношение на лицензиите за внос, които са били издадени въз основа на тези актове преди началото на прилагане на настоящия регламент. Поради същата причина е целесъобразно на издаващите лицензиите органи да се позволи да определят референтното количество в съответствие с отменените актове по време на първите два периода на тарифната квота, започващи от 1 януари 2021 г., за които се прилага настоящият регламент.“
                                 
                              
                  
                        2)
                     
                     
                        Член 9 се изменя, както следва:
                        
                                    а)
                                 
                                 
                                    параграф 4 се заличава;
                                 
                              
                                    б)
                                 
                                 
                                    параграфи 6 и 7 се заменят със следното:
                                    
                                       „6.   Чрез дерогация от параграф 2 референтното количество се изчислява чрез събиране на количествата продукти, допуснати за свободно обращение в Съюза, които попадат във всяка една от следните групи от три или четири последователни поредни номера на квотите, посочени в приложение I към Регламент за изпълнение (ЕС) 2020/761:
                                       
                                                    
                                                
                                                
                                                   09.4211, 09.4212, 09.4213 и 09.4290;
                                                
                                             
                                                    
                                                
                                                
                                                   09.4214, 09.4215 и 09.4216;
                                                
                                             
                                                    
                                                
                                                
                                                   09.4410, 09.4411, 09.4412 и 09.4289.
                                                
                                             
                                    
                                       7.   Чрез дерогация от параграф 3, за тарифните квоти с поредни номера 09.4211, 09.4212, 09.4213 и 09.4290 общото количество на продуктите, обхванати от заявления за лицензии, подадени в периода на тарифната квота за тези четири тарифни квоти, не може да надвишава общото референтно количество на заявителя за тези четири тарифни квоти. Заявителят може да избере как да раздели общото референтно количество между тарифните квоти, за които са подадени заявления. Това правило се прилага и по отношение на тарифните квоти с поредни номера 09.4214, 09.4215 и 09.4216 и с поредни номера 09.4410, 09.4411, 09.4412 и 09.4289.“
                                    
                                 
                              
                  
                        3)
                     
                     
                        Член 26 се заменя със следното:
                        
                           „Член 26
                           Преходни разпоредби
                           През първите два периода на тарифната квота, за които се прилага настоящият регламент в съответствие с член 27, параграф 2, издаващият лицензиите орган може да определи референтното количество, посочено в член 9, в съответствие с относимите отменени регламенти, изброени в член 25.
                           Когато през единия или през двата периода на тарифната квота преди първия период на тарифната квота, за който се прилага настоящият регламент в съответствие с член 27, параграф 2, дадена тарифна квота, обвързана с изискването за референтно количество, посочено в член 9, не е била напълно използвана, операторите имат избор да определят референтното количество или в съответствие с член 9, параграф 1, или чрез използване на двата последни предходни периода на тарифната квота, през които тарифната квота е била напълно използвана.“
                        
                     
                  
         
            Член 2
            Преходна разпоредба
            Член 9, параграф 4 от Делегиран регламент (ЕС) 2020/760 продължава да се прилага за текущия период на тарифната квота за тарифната квота с пореден номер 09.4104.
         
         
            Член 3
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Член 1, точка 2, буква б) обаче се прилага от началото на първия период на тарифната квота за тарифните квоти с поредни номера 09.4289 и 09.4290, започващ след влизането в сила на настоящия регламент.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 31 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  ОВ L 347, 20.12.2013 г., стр. 549.
         
            (3)  Делегиран регламент (ЕС) 2020/760 на Комисията от 17 декември 2019 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за управление на обвързаните с лицензии тарифни квоти за внос и за износ и за допълнение на Регламент (ЕС) № 1306/2013 на Европейския парламент и на Съвета по отношение на внасянето на обезпечения при управлението на тарифните квоти (ОВ L 185, 12.6.2020 г., стр. 1).
         
            (4)  Решение (ЕС) 2021/1213 на Съвета от 13 юли 2021 г. за сключване от името на Съюза на Споразумението под формата на размяна на писма между Европейския съюз и Република Аржентина съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз (ОВ L 264, 26.7.2021 г., стр. 1).
         
            (5)  Регламент за изпълнение (ЕС) 2020/761 на Комисията от 17 декември 2019 г. за определяне на правила за прилагането на регламенти (ЕС) № 1306/2013, (ЕС) № 1308/2013 и (ЕС) № 510/2014 на Европейския парламент и на Съвета по отношение на системата за управление на тарифните квоти с лицензии (ОВ L 185, 12.6.2020 г., стр. 24).